
A Magyar Monetáris Transzmisszió Mérése Iv-Svar-Ral

Kulcsszavak: ökonometria; monetáris politika;gazdaságpolitika; pénzügy
A következő tanulmányban célom havi, 2002 és 2016 közötti magyar adatokon megbecsülni a monetáris transzmissziós mechanizmus működését instrumentális változós IV-SVAR módszertannal, mellyel magyar adatokon még nem történt becslés korábban. A módszertan lényege, hogy a kamatdöntésekkor fellépő váratlan monetáris politikai sokkokból képzünk magas frekvenciájú instrumentumot. Eredményeim szerint a monetáris politikai váratlan sokkra jórészt a várakozásoknak és a korábbi tanulmányoknak megfelelően reagálnak a változók: egy szórásnyi váratlan monetáris politikai szigorítás az ipari termelés szignifikáns és perzisztens (nagyjából két évig tartó) csökkenését, az infláció (nem szignifikáns) csökkenését eredményezi, illetve a nomináleffektív árfolyam erősödését egy enyhe gyengülést követően. Mindezek az eredmények nagy vonalakban megegyeznek a szakirodalmi következtetésekkel.



